Република Србија 
АП Војводина
Општина Инђија
Изборна комисија општине Инђија
Број: 013-6/2023-I-13
Дана, 4. 1. 2024. 





З А П И С Н И К

Са 13. седнице Изборне комисије општине Инђија, која је одржана дана  4. јануара 2024. године, у скупштинској сали Општине Инђија, ул. Цара Душана бр. 1, са почетком у 17:00 сати.

Седници присуствују чланови Комисије:

1. Сања Дивнић, члан
1. Милан Калинић, члан
1. Александра Марић, члан
1. Недељко Јотановић, члан
1. Јован Јарић, члан (проширени састав)
1. Марина Нововић, члан (проширени састав)
1. Радмила Терзић, члан (проширени састав)
1. Бранислав Мазињанин, члан (прошитени сатав)
1. Дарко Љубинковић, члан (проширени састав)

Присутни заменици чланова Комисије:

1.  Милорад Божић, заменик председника са правом гласа
1.  Маша Марјановић Сурла, заменик члана са правом гласа
1.  Славољуб Жижић, заменик члана са правом гласа

Остали присутни: Марија Божовић Поповић - секретар Комисије 

 		Седницу је отворио и истом председавао заменик председника Комисије, Милорад Божић.
		Након извршене прозивке од стране секретара, констатовано је да од 14 (четрнаест) чланова Изборне Комисије општине Инђија, седници присуствује укупно 12 (дванаест) чланова и заменика чланова.
		Секретар Комисије Марија Божовић Поповић је нагласила да у даљем раду Комисије могу да гласају само чланови и заменици чланова у сталном саставу. Остали присутни, значи чланови и заменици чланова проширеног састава Изборне комисије општине Инђија могу да учествују али не могу да гласају из разлога што им је истекао мандат 72 сата након последње објаве Збирног извештаја 29. децембра 2023. године.
Право гласа на овој седници има 4 (четири) члана и 3 (три) заменика члана, односно 7 (седам) присутних  сталног састава тако да су испуњени услови за пуноважан рад и одлучивање.  
	Како није било предлога за измену и допуну предложеног дневног реда, Комисија је једногласно усвојила следећи

Д н е в н и   р е д:

1. Доношење Решења о стављању ван снаге Збирног извештаја о резултатима гласања на изборима за народне посланике на бирачким местима на територији општине Инђија, број: 013-7-161/2023-I од 29. децембра 2023. године
1. Текућа питања

Ад. 1.
У оквиру ове тачке дневног реда Милорад Божић је напоменуо да је од стране Коалиције Србија против насиља уложена жалба Управном суду на Збирни извештај о резултатима гласања на изборима за народне посланике на бирачким местима на територији општине Инђија, број: 013-7-161/2023-I од 29. децембра 2023. године, тако да је сада потребно према инструкцијама које су добијене од Републичке изборне комисије потребно поново ставити ван снаге коначан извештај, како би се сачекала одлука Управног суда али ћемо се морати поново састати ради поновног усвајања коначног збирног извештаја.
 Како по отвореној расправи није било пријављених за дискусију, заменик председника је позвао чланове и заменике чланова сталног састава Комисије, да се изјасне.
		Након гласања, констатовано је да је Изборна комисија општине Инђија једногласно усвојила 

РЕШЕЊЕ
О СТАВЉАЊУ ВАН СНАГЕ ЗБИРНОГ ИЗВЕШТАЈА О РЕЗУЛТАТИМА ГЛАСАЊА НА ИЗБОРИМА ЗА НАРОДНЕ ПОСЛАНИКЕ НА БИРАЧКИМ МЕСТИМА НА ТЕРИТОРИЈИ ОПШТИНЕ ИНЂИЈА
 
1. Ставља се ван снаге Збирни извештај о резултатима гласања на изборима за народне посланике на бирачким местима на територији општине Инђија, број: 013-7-161/2023-I од 29. децембра 2023. године.
 
2. Ово решење се објављује на веб-презентацији Републичке изборне комисије. 
Образложење 
 
Изборна комисија Општине Инђија донела је Збирни извештај о резултатима гласања на изборима за народне посланике на бирачким местима на територији општине Инђија, број: 013-7-161/2023-I од 29. децембра 2023. године, који је објављен на веб – презентацији Републичке изборне комисије дана 29. децембра 2023. године.
Дана 3. јануара 2024. године у 15:03:23 часова Изборна комисија Општинe Инђија је увидом на веб презентацији Републичке изборне комисије утврдила да је поднета жалба Управном суду на Решење Републичке изборне комисије 02 Број: 013-2035/23 од 30. децембра 2023. године, којим се приговор одбија као неоснован, а поводом приговора на Решење Изборне комисије општине Инђија број 013-7-159/2023-I од 25. децембра 2023. године, поднет од стране КОАЛИЦИЈЕ СРБИЈА ПРОТИВ НАСИЉА. Жалба је поднета путем препоручене пошиљке, са датумом и временом предаје пошиљке 2. јануара 2024. године у 17,27 часова.
С обзиром на изјављено правно средство, Изборна комисија Општине Инђија је утврдила да су се стекли услови за стављање ван снаге Збирног извештаја о резултатима гласања на изборима за народне посланике на бирачким местима на територији општине Инђија, број: 013-7-161/2023-I од 29. децембра 2023. године, те је одлучено као у диспозитиву овог решења.
 	УПУТСТВО О ПРАВНОМ СРЕДСТВУ: Против овог решења подносилац проглашене изборне листе и бирач који је уписан у извод из бирачког списка на бирачком месту које се налази на територији Изборне комисије општине Инђија могу поднети приговор Републичкој изборној комисији у року од 72 часа од објављивања овог решења на веб-презентацији Републичке изборне комисије.
Ад. 2.

		 У оквиру тачке Текућа питања, присутни су разговарали о висини и роковима за исплату накнаде за рад у Изборној комисији.
С обзиром да више није било пријављених за дискусију заменик председника је закључио рад Комисије у 17:10 сати.




      секретар Комисије                                                                    заменик председника Комисије

